|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2025. március 17 - ei rendes**

**ülésére**

|  |  |
| --- | --- |
| **Tárgy:** | Javaslat tulajdonosi döntés meghozatalára a 19/2025.(I.20.) PKB határozat módosításáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

A 19/2025. (I.20.) PKB határozat (4. sz. melléklet) módosítása szükséges, számszaki hiba miatt.

**A 33398** **helyrajzi számú, Budapest VII. Peterdy utca 5. szám** alatti társasház a bal oldali légudvar felújítását kívánja megvalósítani.

A 2024.03.19 – én tartott közgyűlésen a tulajdonosok az előbbiekben ismertetett munkálatok ügyében a következőkről döntöttek a jegyzőkönyv szerint (1. melléklet):

***„8/2024. számú határozat***

***Annak érdekében, hogy a felújítást végre tudja hajtani a társasház, úgy határozott, hogy 2024. március 01.- augusztus 31.-ig 6 havi célbefizetést hajt végre 325.-/m2/hó összegben.”***

Az Önkormányzat a Társasházban 1784/10000 tulajdoni hányaddal rendelkezik a kataszteri lap szerint (2. melléklet), alapterületben kifejezve 330 m2. A Társasház határozata szerint az eseti befizetések előírásával az Önkormányzatot terhelő célbefizetés összege **643.500,- Forint** (325,-Ft × 330 m2 × 6 hó).

A Társasház adószámát és bankszámlaszámát a 3. melléklet tartalmazza.

Az előterjesztésben fentebb részletezett kiadás fedezete Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendeletben rendelkezésre áll.

Budapest Főváros VII. kerület Erzsébetváros Önkormányzata Képviselő-testületének a Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet (a továbbiakban: Vagyonrendelet) 21.§ (4) bekezdés a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot.”*

A 21. § (8) bekezdés alapján *„Az Önkormányzat költségvetését érintő, a (3) bekezdés b) pontjában, a (4) bekezdés a) és b), valamint az (5) bekezdés a) és b) pontjaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Kérem a Tisztelt Bizotttságot az előterjesztés megtárgyalására valamint a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2025. (III.17.) határozata a 1071 Budapest VII. kerület Peterdy utca 5. szám alatti társasházi célbefizetés előírása tárgyában hozott 19/2025. (I.20.) PKB határozat módosításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a 19/2025. (I.20.) PKB határozatot az alábbiak szerint módosítja:

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a 33398 helyrajzi számon nyilvántartott, természetben a Budapest VII. kerület, Peterdy utca 5.szám alatti társasházban fennálló, az Önkormányzat 1784/10000 tulajdoni hányada - alapterületben kifejezve 330 m2  - vonatkozásábanbal oldali légudvar felújításának megvalósítására a Társasház részére a Budapest Főváros VII. Kerület Erzsébetváros Önkormányzata 2025. évi költségvetésről szóló 5/2025. (II.19.) önkormányzati rendeletének kiadási előirányzata terhére, összesen **643.500,- Forint** (325,-Ft × 330 m2 × 6 hó), **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2025.03.31.

Budapest, 2025. március 5.

dr. Halmai Gyula

EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság vezérigazgatója

Mellékletek:

1. melléklet\_Peterdy utca 5. Jegyzőkönyv

2. melléklet\_ Peterdy utca 5. Kataszteri lap

3. melléklet\_ Peterdy utca 5. Adószám, bankszámlaszám

4. melléklet\_ Peterdy utca 5. 19/2025. (I.20.) PKB határozat